Porsche Cayenne

**Porsche Cayenne** er en sportslig, stor og luksuriøs bilmodell av typen SUV, produsert av den tyske bilprodusenten Porsche. Modellen, som i all hovedsak ble designet av Stephen Murkett (designsjef hos Porsche), ble utviklet som en del av Porsches strategi for å utvide sitt modellutvalg og sikre økonomisk vekst og stabilitet. Porsche innså alt på 1990-tallet at de trengte en ny bilmodell for å øke salget sitt. Valget falt på en SUV, en biltype som alt hadde stor suksess i Nord-Amerika. 

*Cayenne S* og *Cayenne Turbo* kom på markedet i 2002 og var utrustet med bensindrevene 4,5 liters V8-motorer, med henholdsvis 340 og 450 hk. Dette var de første bilmodellene fra Porsche med V8-motor siden Porsche 928 gikk ut av produksjon i 1995. Inngangsmodellen *Cayenne* kom først på markedet i 2004 og var utrustet med en bensindrevet 3,2 l V6 motor med 250 hk.

Porsche Macan er en mindre og ikke fullt så luksuriøs SUV fra Porsche. Den ble satt i produksjon fra 2013.

## Design
Porsche Cayenne ble utviklet i samarbeid med Volkswagen, og deler plattform med blant annet Volkswagen Touareg og Audi Q7. Prosjektet med å utvikle en sportslig SUV startet alt på 1990-tallet og ble internt kalt «Colorado-prosjektet», siden denne biltypen alt var blitt populære i Nord-Amerika. Siden lanseringen av de første modellene har Cayenne gjennomgått flere generasjoner og oppdateringer.

Første generasjon (2002–2010) fikk en ansiktsløftning i 2007. Andre generasjon (2010–2017) fikk oppdatert design og forbedret teknologi. Tredje generasjon (2017–nå) fikk et mer moderne design og enda mer avansert teknologi ble tatt i bruk. I 2019 lanserte Porsche en alternativ Cayenne med kupé. Den introduserte et mer sportslig design med en skrånende taklinje bak, samtidig som kupéen beholdt de kraftige ytelsene og de luksuriøse egenskapene.

### Produksjonen
Porsche Cayenne ble opprinnelig montert ved Porsches fabrikkanlegg i Leipzig, men i 2017 ble hele produksjonen flyttet til Volkswagens fabrikkanlegg i Bratislava, som fra starten i 2002 hadde produsert karosseriet. I tillegg til Cayenne og Cayenne Coupé, produseres også Volkswagen Touareg (fra 2002), Volkswagen Passat (fra 2023), Škoda Superb (fra 2023), Audi Q7 (fra 2005), og Audi Q8 (fra 2018) i på den samme produksjonslinjen. Fabrikken produserer dessuten karosseriet til Lamborghini Urus. Motorene som brukes i Cayenne produseres ved Porsches egen motorfabrikk i Zuffenhausen i Stuttgart, mens girkassene produseres av ZF Friedrichshafen AG.

### Modellene

Under følger en oversikt over Porsche Cayenne-modellene gjennom generasjonene, med motortype og ytelse. Fra 2019 kunne Cayenne også leveres som coupé, med de samme motoralternativene som standard Cayenne. Dieselmotorene forsvant fra modellporteføljen fra 2018. De nyeste (og beste) spesifikasjonene for tredje generasjon er hentet fra Porsches norske hjemmesider. Kupé-modeller er såvidt raskere fra 0–100 km/t enn modeller med standard karosseri, side de veier mindre og er litt mer aerodynamiske. Biler utrustet med utstyrspakken «Sport Chrono» har «Launch Control» (startkontroll) og kan være såvidt noe raskere fra 0–100 km/t enn hva som er oppgitt her. Porsche lanserte to hel-elektriske SUV'er, Cayenne Electric og Cayenne Turbo Electric på ny plattform, i november 2025. Modellene forventes å komme på markedet i Norge i løpet av sommeren 2026. Begge kan leveres med trådløs hjemmelading.

***Porsche Cayenne**
****Cayenne I** (E1 9PA: 2002–2010; 2007 «facelift»)
***Cayenne – 3,2L V6, 250 hk (2004–2007), 310 Nm, 0–100 9,7 sek. (manuell 9,1 sek.)
***Cayenne – 3,6L V6 (fra 2007), 290 hk, 385 Nm, 0–100 8,5 sek. (manuell 8,1 sek.)
***Cayenne S – 4,5L V8, (2002–2007) 340 hk, 420 Nm, 0–100 7,2 sek.
***Cayenne S – 4,8L V8 (fra 2007), 385 hk, 500 Nm, 0–100 6,8 sek. (manuell 6,6 sek.)
***Cayenne GTS – 4,8L V8 (fra 2008), 405 hk, 500 Nm, 0–100 6,5 sek. (manuell 6,1 sek.)
***Cayenne Turbo – 4,5L V8 biturbo (2002–2007), 450 hk, 620 Nm, 0–100 5,6 sek.
***Cayenne Turbo – 4,8L V8 biturbo (fra 2007), 500 hk, 700 Nm, 0–100 5,1 sek.
***Cayenne Turbo S – 4,5L V8 biturbo (2006–2008), 500 hk, 720 Nm, 0–100 5,2 sek.
***Cayenne Turbo S – 4,8L V8 biturbo (fra 2008), 550 hk, 750 Nm, 0–100 4,8 sek.
****Cayenne II** (E2 92A: 2010–2017; 2014 «facelift»)
***Cayenne – 3,6L V6, 300 hk, 400 Nm, 0–100 7,8 sek.
***Cayenne – 3,6L V6 (fra 2015), 330 hk, 400 Nm, 0–100 7,7 sek.
***Cayenne S – 4,8L V8, 400 hk, 500 Nm, 0–100 5,9 sek.
***Cayenne S – 3,6L V6 (fra 2014), 420 hk, 550 Nm, 0–100 5,5 sek.
***Cayenne S Hybrid – 3,0L V6 hybrid, 380 hk, 580 Nm, 0–100 6,5 sek.
***Cayenne S Hybrid – 3,0L V6 hybrid (fra 2014), 416 hk, 590 Nm, 0–100 5,9 sek.
***Cayenne GTS – 3,6L V6 biturbo (2012), 420 hk, 515 Nm, 0–100 5,7 sek.
***Cayenne GTS – 3,6L V6 biturbo (fra 2015), 440 hk, 600 Nm, 0–100 5,2 sek.
***Cayenne Turbo – 4,8L V8 biturbo, 500 hk, 700 Nm, 0–100 4,7 sek.
***Cayenne Turbo – 4,8L V8 biturbo (2014–2017), 520 hk, 750 Nm, 0–100 4,5 sek.
***Cayenne Turbo S – 4,8L V8 biturbo, 570 hk, 750 Nm, 0–100 4,2 sek.
***Cayenne Turbo S – 4,8L V8 biturbo (fra 2015), 570 hk, 800 Nm, 0–100 4,1 sek.
***Cayenne Diesel – 3,0L V6 turbodiesel (2010–2014), 240 hk, 550 Nm, 0–100 7,8 sek.
***Cayenne Diesel – 3,0L V6 turbodiesel (fra 2014–2017), 262 hk, 580 Nm, 0–100 7,3 sek.
***Cayenne S Diesel – 4,1L V8 turbodiesel (fra 2012–2014), 382 hk, 850 Nm, 0–100 5,7 sek.
***Cayenne S Diesel – 4,1L V8 turbodiesel (fra 2014–2017), 385 hk, 850 Nm, 0–100 5,4 sek.
****Cayenne III** (E3 9YA: 2017–d.d.; E3 9YB coupé 2019–d.d.; 2024 «facelift»)
***Cayenne – 3,0L V6 turbo, 340–356 hk, 500 Nm, 0–100 6,0 sek.
***Cayenne E-Hybrid – 3,0L V6 hybrid, 462–470 hk, 650 Nm, 0–100 4,9 sek.
***Cayenne S – 2,9L V6 biturbo (til 2024), 440 hk, 550 Nm, 0–100 5,2 sek. (utgått motoralternativ)
***Cayenne S – 4,0L V8 biturbo (fra 2024), 474 hk, 600 Nm, 0–100 5,0.
***Cayenne S E-Hybrid (fra 2023) – 3,0L V6 hybrid, 519 hk, 750 Nm, 0–100 4,7 sek.
***Cayenne GTS (2020–2024) – 4,0L V8 biturbo, 460 hk, 620 Nm, 0–100 4,7 sek.
***Cayenne GTS (fra 2024) – 4,0L V8 biturbo, 500 hk, 660 Nm, 0–100 4,4 sek.
***Cayenne Turbo (2017–2024) – 4,0L V8 biturbo, 550 hk, 770 Nm, 0–100 4,1 sek.
***Cayenne Turbo S E-Hybrid (2019–2024) – 4,0L V8 biturbo hybrid, 680 hk, 900 Nm, 0–100 3,8 sek.
***Cayenne Turbo S E-Hybrid (fra 2024) – 4,0L V8 biturbo hybrid, 739 hk, 950 Nm, 0–100 3,7 sek.
***Cayenne Turbo GT (2021–2024, coupé) – 4,0L V8 biturbo, 640 hk, 850 Nm, 0–100 3,3 sek.
***Cayenne Turbo GT (fra 2024, coupé) – 4,0L V8 biturbo, 659 hk, 849 Nm, 0–100 3,1 sek.
****Cayenne IV** (E4)
***Cayenne Electric (fra 2026–) – batteri 113 kWh, 325 kW / 442 hk, 835 Nm, 0–100 4,8 sek.
***Cayenne Turbo Electric (fra 2026–) – batteri 113 kWh, 850 kW /  hk,  Nm, 0–100 2,5 sek.

#### Modell-eksempler

Porsche Cayenne S 2004 Seite.jpg|*1. generasjon*Cayenne S
Porsche Cayenne front 20081206.jpg|*1. generasjon*«facelift» fra 2007


2014 Porsche Cayenne (92A MY14) GTS wagon (2015-08-07) 01.jpg|*2. generasjon*Cayenne GTS
Geneva MotorShow 2013 - Porsche Cayenne turbo S.jpg|*2. generasjon*Cayenne turbo S


Porsche Cayenne S (III, Facelift) – f 22022025.jpg|*3. generasjon*Cayenne S
Porsche PO536 Cayenne Turbo E-Hybrid IAA 2023 1X7A0536.jpg|*3. generasjon*Cayenne turbo E-Hybrid


Porsche Cayenne Coupé GTS 1X7A7224.jpg|*3. generasjon kupé*Cayenne GTS
Porsche Cayenne IV Turbo GT 002.jpg|*3. generasjon kupé*Cayenne turbo GT


Porsche Cayenne Electric Prototype Auto Zuerich 2025 DSC 3702.jpg|*4. generasjon*Cayenne Electric (prototype)


## Referanser




## Eksterne lenker
*